CELEX: C2005/217/25
Language: lt
Date: 2005-09-03 00:00:00
Title: 2005 m. liepos 14 d. Teisingumo Teismo sprendimas (trečioji kolegija), Byloje C-435/03 (dėl hof van beroep te Antwerpen prašymo priimti prejudicinį sprendimą): British American Tobacco International Ltd, Newman Shipping & Agency Company NV prieš Belgische Staat (Šeštoji PVM direktyva — 2 straipsnis ir 27 straipsnio 5 dalis — Apyvartos mokestis — Taikymo sritis — Apmokestinimo momentas ir apmokestinamoji vertė — Prekių tiekimas už atlygį — Prekių vagystė iš muitinės sandėlio)

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/13
            
         
      TEISINGUMO TEISMO SPRENDIMAS
   
   (trečioji kolegija)
   2005 m. liepos 14 d.
   Byloje C-435/03 (dėl hof van beroep te Antwerpen prašymo priimti prejudicinį sprendimą): British American Tobacco International Ltd, Newman Shipping & Agency Company NV prieš Belgische Staat
       (1)
   
   (Šeštoji PVM direktyva - 2 straipsnis ir 27 straipsnio 5 dalis - Apyvartos mokestis - Taikymo sritis - Apmokestinimo momentas ir apmokestinamoji vertė - Prekių tiekimas už atlygį - Prekių vagystė iš muitinės sandėlio)
   (2005/C 217/25)
   Proceso kalba: olandų
   Byloje C-435/03 dėl hof van beroep te Antwerpen (Belgija) 2003 m. spalio 7 d. sprendimu, kurį Teisingumo Teismas gavo 2003 m. spalio 14 d., pagal EB 234 straipsnį pateikto prašymo priimti prejudicinį sprendimą byloje British American Tobacco International Ltd, Newman Shipping & Agency Company NV prieš Belgische Staat, Teisingumo Teismas (trečioji kolegija), kurį sudaro kolegijos pirmininkas A. Rosas, teisėjai A. Borg Barthet, A. La Pergola, J.-P. Puissochet (pranešėjas) ir J. Malenovský; generalinis advokatas M. Poiares Maduro; sekretorius R. Grass, 2005 m. liepos 14 d. priėmė sprendimą, kurio rezoliucinėje dalyje nurodyta:
   
               1.
            
            
               Prekių vagystė nėra laikoma „prekių tiekimu už atlygį“1977 m. gegužės 17 d. Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 2 straipsnio prasme ir todėl negali būti apmokestinama pridėtinės vertės mokesčiu. Aplinkybė, kad prekės, tokios, kokios yra nagrinėjamos pagrindinėje byloje, apmokestinamos akcizo mokesčiu, neturi jokios reikšmės šiam nagrinėjimui.
            
         
               2.
            
            
               Direktyvos 27 straipsnio 5 dalies pagrindu valstybei narei suteiktas leidimas įgyvendinti pridėtinės vertės mokesčio mokėjimo kontrolę palengvinančias priemones, valstybei nesuteikia teisės apmokestinti šiuo mokesčiu kitus, nei numatyti Šeštosios direktyvos 77/388 2 straipsnyje, sandorius. Taigi toks leidimas negali būti nacionalinės teisės aktų, apmokestinančių pridėtinės vertės mokesčiu iš muitinės sandėlio pavogtas prekes, teisiniu pagrindu.
            
         
      (1)  OL C 304, 2003 12 13.